แบงก์โน้ตส์
มันเหงาอ่ะ
21 ส.ค. 2554

มันเหงาอ่ะ
โดย..ทีมข่าวการเงิน
ตอนนี้ทั่นรอมอตอทั้งหลายในรัฐบาล พ่อมาร์คอภิสิทธิ์ เวชชาชีวะ กลายเป็นคนที่น่าอิจฉาที่ซู้ดดด เพราะเป็นช่วงว่างงาน รอรัฐบาลปูจ๋าเข้ามาทำแทน อิอิ
คนที่เคยวุ่นอย่าง “ไตรรงค์ สุวรรณคีรี” รองนายกรัฐมนตรีอารมณ์ดี ก็เลยมีเวลาอยู่กับเหย้าเฝ้ากับเรือนมากเป็นพิเศษ
จน “นะโมเบญจรงค์ สุวรรณคีรี” ลูกชายสุดเลิฟเมาท์ว่า ตอนนี้เห็นหน้าป๊ะป๋าบ่อยขึ้น สัปดาห์ก่อนได้เห็นหน้าพ่อตั้ง 2 ครั้งแหนะ ทำเอาดัชนีความสุขทางบ้านพุ่งพรวด เพราะเดิมตอนป๋าไตรรงค์เป็นรอมอตอน่ะ แม้จะอยู่บ้านเดียวกัน แต่เห็นหน้ากันแค่เดือนละครั้งเอ๊งงงง
เมียกะลูกๆ ก็เลยกระดี๊กระด๊า เพราะมีโอกาสลงโทษ ชวนกันออกนอกบ้านถี่ยิบ ปล่อยให้ป๋าไตรรงค์เฝ้าบ้านซะมั่ง จะได้รู้ว่าฟามเหงาและการรอคอยมันเป็นเช่นไร เล่นซะให้เข็ด